Publication: Magyar Közlöny
Issue: MK-1999-15 (Year: 1999, Number: 15)
Era: 1990-2004
Section: szóló 1995. évi C. törvény (a továbbiakban: tv.) végrehajtásáról szóló — többször módosított — 45/1996. (III. 25.) Korm.
Paragraph Index: 39

(1) A Vhr. 16. §-ának (4) bekezdése helyébe a következő rendelkezés lép: „(4) A tv. 7. §-a (5) bekezdésének a)—e) pontjai végrehajtása érdekében az engedélyt kiadó vámhatóság az engedélyes részére hitelesíti a keret-nyilvántartási könyvet. A keret-nyilvántartási könyvnek tartalmaznia kell a keretengedély és a keret-nyilvántartási könyv számát, a sorszámot, a kezességvállalási nyilatkozat számát, kiadásának dátumát, annak a vámkezelésnek a tételszámát, amelyhez a kezességet adták, a kezességvállalás összegét, a maradvány garanciakeretet, a lekötött garancia felszabadításának tételszámát és dátumát. Az engedély felhasználásának részletes szabályait az engedélyező vámhatóság határozatban állapítja meg. Az engedélyes a keret-nyilvántartási könyvet folyamatosan vezeti, a vámhatóság pedig az értékhatár megtartását rendszeresen ellenőrizni köteles.”

Source: https://magyarkozlony.hu/hivatalos-lapok/0129f9465a243fbd8f807b7c0f39ec88c20b3334/dokumentumok/5d576ec931517920ac66d346f00be970dc94bb98/letoltes